wickkiey/tamil-wikipedia-chunked huggingface dataset:
# நீடாமங்கலம் என். டி. எம். சண்முக வடிவேல்

## மறைவு

மது அருந்தும் பழக்கத்தின் காரணமாக உடல்நலம் பாதிக்கப்பட்ட இவர், 26 ஜனவரி 1963 அன்று காலமானார்.  
- பக்கம் எண்கள்: 307 - 312, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
# சர்மிஷ்டை

**சர்மிஷ்டை** (Sharmistha), அசுர குல அரசன் விருசபர்வாவின் மகள். இவளது நெருங்கிய தோழி, அசுர குலகுரு சுக்கிராச்சாரியின் மகள் தேவயானி. சந்திர குல மன்னர் யயாதியின் மனைவி. சர்மிஷ்டையின் மகன் புருவின் பௌரவர் குலத்தில் பிறந்தவர்களே பீஷ்மர், பாண்டவர் மற்றும் கௌரவர்..
# சர்மிஷ்டை

## புராண வரலாறு

ஒரு முறை குளத்தில் நீராடிவிட்டு திரும்புகையில் கவனக்குறைவாக அரச குமாரி சர்மிஷ்டையின் ஆடையை தேவயானி அணிந்தமைக்கு, அவளை உடலாலும் மனதாலும் துன்புறுத்தினாள் ஷர்மிஷ்டை. அதற்கு பழி வாங்க முடிவு செய்தால் தேவயானி.  
சந்திர குல மன்னன் யயாதியை திருமணம் செய்து கொண்ட போது தேவயானி, சர்மிஷ்டையை தனது பணிப்பெண்ணாகப் பணிபுரிய தனது தந்தை சுக்கிராச்சாரியையும், அசுர குல மன்னன் விருபசேனனையும் வேண்ட, அவர்களும் சம்மதித்தனர். ஷர்மிஷ்டை மற்றும் தேவயானி யயாதியுடன் சென்றனர்.  
தேவயானியின் மூலம் யயாதிக்கு நான்கு ஆண் மக்கள் பிறந்தனர். இந்நிலையில் தேவயானிக்கு தெரியாமல் சர்மிஷ்டை மீது காதல் கொண்ட யயாதி, சர்மிஷ்டை மூலம் துரு, அனு, புரு எனும் மூன்று ஆண் மக்கள் பிறந்தது.  
ஒரு முறை ஷர்மிஷ்டையின் அரண்மனைக்கு சென்ற தேவயானி, அங்கு யயாதியின் உருவம் ஒத்த மூன்று குழந்தைகளை கண்டு, உங்கள் தந்தை யார் என வினவ, அவர்களும் யயாதி என உரைத்தது கண்டு, சர்மிஷ்டை மற்றும் யயாதி மீது கோபமுற்று, நடந்ததை விசயத்தை தந்தை சுக்கிராச்சாரியாரிடம் உரைத்தாள். சுக்கிராச்சாரியும், தன் மகளுக்கு துரோகம் செய்த, யயாதியை உடனே கிழவனாக மாற சாபமிட்டார். பின்னர் வருத்தமுற்ற தேவயானி, சாபவிமேசனத்திற்கு வழி கேட்க, அவரும், யயாதியின் முதுமைப் பருவத்தை மகன்களில் ஒருவர் ஏற்றால், யயாதியின் முதுமை நீங்கி இளமை அடைவான் என்று கூற, யயாதியின் முதுமையைத் தேவயானியின் நான்கு மகன்களில் ஒருவர் கூட ஏற்காத நிலையில், ஷர்மிஷ்டையின் மகன்களில் புரு என்பவன், யயாதியின் முதுமை ஏற்று தன் இளமையை வழங்கினான்.  
இதனால் மகிழ்ந்த யயாதி, தனக்குப் பிறகு சர்மிஷ்டைக்கு பிறந்த இளவரசன் புரு, தன் நாட்டை ஆள வரமளித்தான்..
# இரட்டடுக்குச் சிப்பாய்

சதுரங்க விளையாட்டில் **இரட்டடுக்குச் சிப்பாய்** (*doubled pawns*) அமைப்பு என்பது ஒரே நிறத்திலுள்ள இரண்டு சிப்பாய்கள் முன்னும் பின்னுமாக ஒரே வரிசையில் நிற்பதைக் குறிக்கும். சகோதர சிப்பாயின் வரிசையில் பிரவேசித்த எதிரியின் காயைக் கைப்பற்றும் நிலை ஏற்படும்போது மட்டுந்தான் இரட்டடுக்குச் சிப்பாய் அமைப்பு உண்டாகிறது. அருகிலுள்ள படத்தில் b வரிசையிலும் e வரிசையிலும் உள்ள சிப்பாய்கள் இரட்டடுக்குச் சிப்பாய்களாகும். e-வரிசையில் உள்ள சிப்பாய்கள் இரட்டடுக்கில் நிற்பது மட்டுமின்றி தனித்தும் விடப்பட்டுள்ளன..  
பெரும்பாலான சந்தர்ப்பங்களில், இரட்டடுக்குச் சிப்பாய்கள் பலவீனமானவை என்றே கருதப்படுகின்றன. ஏனெனில் அவைகளால் தங்களைத் தாங்களே தற்காத்துக் கொள்ள முடிவதில்லை. உண்மையில் இத்தகைய இரட்டடுக்கு சிப்பாய் அமைப்பு விளையாடும் ஒரு ஆட்டக்காரரின் ஆட்டத்தில் ஏற்பட்டால் அவர் மிகுந்த சிரமத்திற்கு உள்ளாகிறார். இரட்டடுக்கை கலைத்து தன்னுடைய சிப்பாயை எட்டாவது வரிசைக்கு முன்னேற்றிச் செல்வது மிகவும் கடினமானதொரு செயலாக அவருக்கு மாறிவிடும். குறிப்பாக இறுதி ஆட்டத்தில், ஆட்டத்தின் முடிவை நிர்ணயம் செய்துவிடக்கூடிய காரணியாகவும் இவ்வமைப்பு விளங்குகிறது. எதிர் ஆட்டக்காரரின் பகுதியில் இரட்டடுக்குச் சிப்பாய் அமைப்பை ஏற்படுத்தி அவ்வீரருக்கு தலைவலியை உண்டாக்கும் தந்திரத்தை சதுரங்கத் தந்திரங்களும் திறப்புக் கோட்பாடுகளும் முன்மொழிகின்றன.  
தனிமைப்படுத்தப்பட்டும் இரட்டடுக்காவும் தோன்றிவிடும் சிப்பாய்களால் ஆட்டக்காரர்களுக்கு ஏற்படுவது கடுந்தலைவலிதான் என்பதில் சந்தேகமில்லை. இத்தலைவலித் தந்திரத்தை உண்டாக்கி எதிரி ஆட்டக்காரருக்கு இம்சை அளிப்பதை ஒரு சூழ்ச்சியாக சதுரங்கத் தந்திரங்களும் திறப்புக் கோட்பாடுகளும் அடிப்படையாகக் கொண்டுள்ளன.  
எனினும், சில ஆட்டங்களில் இந்த இரட்டடுக்குச் சிப்பாய் அமைப்புப் பாதகத்தை விருப்பமுடன் வரவேற்று அதையே தன்னுடைய கோட்டைக்கு வழியுண்டாக்கும் சாதகமாகவும் மாற்றிக்கொண்டு விளையாடி, இரட்டடுக்குச் சிப்பாய்களின் தோற்றம் நன்மைக்கே என்று கருதும் சந்தர்ப்பங்களும் நிகழ்கின்றன. இதைப்போலவே எதிரியால் தாக்க முடியாதவாறு சில முக்கியமான சதுரங்களையும் நம்முடைய இரட்டடுக்குச் சிப்பாய்கள் பாதுகாத்து துன்பத்திலும் இன்பம் சேர்த்துவிடும் சந்தர்ப்பங்களும் ஏற்படுவதுண்டு. இந்த உள்ளார்ந்த குறைபாடு, இதுபோன்ற காரணங்களால் சில சந்தர்பங்களில் சிறிய இடராகவும் சிலவேளைகளில் இடரே அல்லாமலும் கூட போய்விடுவதுண்டு. இரட்டடுக்குச் சிப்பாய்களைச் சிற்சில காரணங்களுக்காக விரும்பி வரவேற்று முன்னேறும் திறப்பு ஆட்டங்கள் பல நடைமுறையில் விளையாடப்படுகின்றன. அலெக்கின் தடுப்பாட்டத்தில் இரண்டு குதிரை வேறுபாட்டு முறை இதற்கு நல்ல எடுத்துக்காட்டாகும
# இரட்டடுக்குச் சிப்பாய்

## மூன்றடுக்கு மற்றும் நான்கடுக்குச் சிப்பாய்கள்

ஆட்டப்போக்கில் நிச்சயமாக மூன்றடுக்கு, நான்கடுக்கு, அதற்கு மேலுமாக சிப்பாய்கள் ஒரேவரிசையில் அடுக்கி நிற்கும் அமைப்பு தோன்றிவிடுவதற்கும் வாய்ப்புகள் உண்டாகின்றன. படத்தில் உள்ளது 1967 ஆம் ஆண்டு உலோபிமிர் காவலெக் - மாபி பிசர் இடையில் நடைபெற்ற ஒரு சர்வதேசப் போட்டியில் ஏற்பட்ட மூன்றடுக்கு சிப்பாய் அமைப்பாகும். இவ்வாட்டத்தில் இறுதி வரையிலும் மூன்றடுக்குச் சிப்பாய்கள் வரிசை அப்படியே மாறாமலிருந்து 28 நகர்த்தல்களுக்குப்பின் ஆட்டம் சமநிலையில் முடிந்தது.  
அலெக்சாண்டர் அலெக்கின் - விளாதிமிர் நெனாரோக்கோவ் இடையில் 1907 ஆம் ஆண்டில் நடைபெற்ற ஆட்டம், 1981 ஆம் ஆண்டில் சான் வாண்டர் வைல் - விளாசுடிமில் ஓர்டு இடையிலான் ஆட்டம் மற்றும் சில ஆட்டங்களில் நான்கடுக்குச் சிப்பாய்கள் அமைப்பும் தோன்றியுள்ளது. நீண்ட நான்கடுக்குச் சிப்பாய்கள் கொண்ட ஆட்டமாகக் கருதப்படுவது கோவாக்சு மற்றும் பார்த்து இவர்களுக்கிடையில் நடைபெற்ற ஆட்டமாகும். நான்கடுக்குச் சிப்பாய்கள் 23 நகர்வுகள் வரை நீடித்த இந்த ஆட்டம் இறுதியில் சமநிலையில் முடிந்தது. அதேநேரத்தில் இவ்வாட்டம் ஒரே வரிசையில் கூடுதல் சிப்பாய் நிற்பதனால் உண்டாகும் பலவீனத்தையும் விளக்கியது. (படத்திலுள்ள ஆட்டம்)
# இரட்டடுக்குச் சிப்பாய்

## இரட்டடுக்குச் சிப்பாய் வகைகள்

இரட்டடுக்குச் சிப்பாய்கள் பல்வேறு வகைகளாக உள்ளன. (பார்க்க அருகிலுள்ள படம்). முக்கியமான நான்கு காரணங்களுக்காக இரட்டடுக்குச் சிப்பாய்கள் பலவீனமாகக் கருதப்படுகின்றன.  
1. நகரும் ஆற்றலில் பின்னடைவு உண்டாகிறது.
1. இயல்பான சிப்பாயாக செயல்பட இயலுவதில்லை.
1. சிப்பாய்க்குச் சிப்பாய் பரிமாற்றம் நிகழும் வாய்ப்பு இல்லாமல் போகிறது.
1. பலவீனமான முதல் சிப்பாய் தாக்கப்படும்போது பின்னால் நிற்கும் யானை உதவிக்கரம் நீட்டமுடியாத நிலை உண்டாகிறது.  
b-வரிசையில் உள்ள இரட்டடுக்குச் சிப்பாய்களும் f-வரிசையில் உள்ள இரட்டடுக்குச் சிப்பாய்களும் நல்லதொரு சூழலில் காணப்படுகின்றன. h-வரிசையில் ஒன்றன் பின் ஒன்றாய் நிற்கும் சிப்பாய்கள் எதிரியின் ஒரு சிப்பாயால் தடுக்கப்பட்டு நகரமுடியாமல் செயலிழந்து நிற்கின்றன. இவற்றில் இரண்டாவதாக நிற்கும் சிப்பாய்க்காவது சிறிது மதிப்பு இருப்பதாக கருதப்படுகிறது (பெர்லினர் 1999 : 18 – 20)
# இரட்டடுக்குச் சிப்பாய்

## இவற்றையும் காண்க

- எதிரியில்லாச் சிப்பாய்
- சிப்பாய் கட்டமைப்பு
- தனித்திருக்கும் சிப்பாய்
- பின்தங்கிய சிப்பாய்
- இணைந்திருக்கும் சிப்பாய்கள்
# இரட்டடுக்குச் சிப்பாய்

## அடிக்குறிப்புகள் மற்றும் உசாத்துணைகள்

-
-
# திருமெய்ஞானம் நடராஜசுந்தரம் பிள்ளை

**திருமெய்ஞானம் நடராஜசுந்தரம் பிள்ளை** (செப்டம்பர் 29, 1926 – நவம்பர் 4, 1981) என்பவர் தமிழகத்தைச் சேர்ந்த நாதசுவர இசைக் கலைஞராவார்.
# திருமெய்ஞானம் நடராஜசுந்தரம் பிள்ளை

## பிறப்பும், இசைப் பயிற்சியும்

நடராஜசுந்தரம் பிள்ளை, திருமெய்ஞானம் எனும் சிற்றூரில் 29 செப்டம்பர் 1926 அன்று பிறந்தார். பெற்றோர்: பக்கிரிசுவாமி பிள்ளை – மீனாக்சிசுந்தரம் அம்மையார். தனது சித்தப்பா நாராயணசுவாமி பிள்ளையிடம் நாதசுவரத்தில் பயிற்சி பெற்றார்.
# திருமெய்ஞானம் நடராஜசுந்தரம் பிள்ளை

## இசை வாழ்க்கை

தருமபுரம் அபிராமிசுந்தரம் பிள்ளையுடன் இணைந்து நாதசுவரம் வாசிக்க ஆரம்பித்த நடராஜசுந்தரம், இந்தக் காலகட்டத்தில் பல்லவி வாசிப்பில் நுணுக்கங்களை கற்றுக் கொண்டார். சிறிது காலத்துக்கு தனது தங்கையின் கணவரான திருவாரூர் வைத்தியநாத பிள்ளையுடன் இணைந்து நாதசுவரம் வாசித்து வந்தார். அதன்பிறகு தனியாக ஒரு குழு அமைத்து கச்சேரிகளை வழங்கினார்.  
தவில் கலைஞர்கள் திருமுல்லைவாயில் முத்துவீர் பிள்ளை, நாச்சியார்கோயில் என். பி. இராகவப்பிள்ளை, திருவிழந்தூர் ராமதாஸ் பிள்ளை, வடபாதிமங்கலம் தட்சிணாமூர்த்தி பிள்ளை, நீடாமங்கலம் சண்முக வடிவேல், யாழ்ப்பாணம் தட்சிணாமூர்த்தி பிள்ளை, வலங்கைமான் சண்முகசுந்தரம் பிள்ளை, ஹரித்துவாரமங்கலம் ஏ. கே. பழனிவேல், திருவாளப்புத்தூர் கே. ஏ. கலியமூர்த்தி, திருப்பதி முனிராமய்யா ஆகியோர் நடராஜசுந்தரம் பிள்ளைக்கு தவில் வாசித்துள்ளனர்.  
திருவையாறு ஜோதிராமலிங்கம், பெருஞ்சேரி பத்மநாபன், ஆந்திராவைச் சேர்ந்த கோபால் ஆகியோர் நடராஜசுந்தரம் பிள்ளையின் மாணவர்கள் ஆவர்.
# திருமெய்ஞானம் நடராஜசுந்தரம் பிள்ளை

## பெற்ற பட்டங்களும், சிறப்புகளும்

- நாதசுதா
- ஏழிசை முகில்
- நாகசுவரக் கலைமாமணி
# திருமெய்ஞானம் நடராஜசுந்தரம் பிள்ளை

## மறைவு

நடராஜசுந்தரம், 4 நவம்பர் 1981 அன்று காலமானார்.  
- பக்கம் எண்கள்:215 - 223, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
# டைக்மான் ஒடுக்க வினை

**டைக்மான் ஒடுக்க வினை** (*Dieckmann condensation*) என்பது டைஎசுத்தர் அல்லது இரு எசுத்தர் என்ற கரிமச்சேர்மம் காரத்துடன் வினை புரிந்து β-கீட்டோஎசுத்தரைத் தரும் ஒரு மூலக்கூறக வினையைக் குறிப்பதாகும். இவ்வினை அதைக் கண்டறிந்த செருமானிய வேதியியலாளர் வால்ட்டர் டைக்மான் என்பவரின் பெயராலேயே அழைக்கப்படுகிறது. கிளெய்சன் ஒடுக்க வினை இதற்கு இணையான மூலக்கூற்றிடை வினையாகக் கருதப்படுகிறது.  
:
# டைக்மான் ஒடுக்க வினை

## வினை வழிமுறை

நான்காவது படிநிலையில் இரண்டு கார்பனைல் குழுக்களுக்கிடையே உள்ள அமில ஐதரசன் மூலக்கூறிலிருந்து புரோட்டான் நீக்கம் செய்யப்பட்டு நேர்மின் சுமை குறைந்து எதிர்மின் சுமை அதிகரிக்கிறது. புரோன்சுடெட்–இலவுரி அமிலத்துடன் (எடுத்துக்காட்டு H<sub>3</sub>O<sup>+</sup>) புரோட்டான் ஏற்றம் செய்யப்பட்டு β-கீட்டோஎசுத்தர் மறு உருவாக்கம் செய்யப்படுகிறது. புரோட்டான் நீக்கம் செய்யப்படுத்லே இவ்வினையை இயக்கும் செயலாக கருதப்படுகிறது.  
:  
5- அல்லது 6-உறுப்பு வளைய அமைப்புகளின் கொள்ளிட நிலைப்புத் தன்மையை ஈடுசெய்யும் விதத்தில் 1,4 மற்றும் 1,6 ஈரெசுத்தர்கள் 5-உறுப்பினர் வளை β-கீட்டோஎசுத்தர்களையும் 1,5- மற்றும் 1,7-ஈரெசுத்தர்கள் ஆறு உறுப்பினர் கொண்ட β-கீட்டோஎசுத்தரையும் முன்னுரிமையுடன் உருவாக்குகின்றன.  
| டைக்மான் ஒடுக்கவினை வழிமுறையை விளக்கும் அசைபடம் | } |
| --- | --- |
# டைக்மான் ஒடுக்க வினை

## இவற்றையும் காண்க

- கிளெய்சன் ஒடுக்க வினை
- காப்ரீயல்-கோல்மான் மறுசீரமைப்பு வினை
# லட்சுமிகாந்த் பர்சேகர்

**லட்சுமிகாந்த் பர்சேகர்** (பிறப்பு: சூலை 4, 1956) இந்திய அரசியல்வாதி ஆவார். பாரதீய ஜனதா கட்சியின் உறுப்பினரான இவர் கோவா மாநிலத்தின் பதினொன்றாவது முதல்வராக பதவி வகித்தவர் ஆவார். முந்தைய முதலமைச்சர் மனோகர் பாரிக்கர் பதவி விலகியதை அடுத்து இவர் கட்சியால் ஒருமனதாகத் தேர்ந்தெடுக்கப்பட்டார்.
# பார்வை அளவையியல்

**பார்வை அளவையியல்** (*Optometry*) உடல்நலம் (குறிப்பாக, கண்) சார்ந்த துணை மருத்துவப் படிப்பு ஆகும். இது கண் நலன், பார்வை கூர்மை, பார்வையோடு இணைந்த மூளையின் நலம், கண் கண்ணாடிகள், கண் ஓர்வுகள், ஒளிக் கருவிகள் ஆகியவற்றை உள்ளடக்கிய பட்டப் படிப்பாக கருதப்படுகிறது. பார்வை அளவையியல் படித்தவர்கள் கண் பார்வை ஓர்வு (சோதனை) வல்லுனர்கள் என அழைக்கப் படுகிறார்கள்.  
கண் பார்வை சோதனை வல்லுனர்கள், கண் மருத்துவர்கள் அல்லர். கண் சார்ந்த மருத்துவர்கள் கண் மருத்துவர் (ophthalmologist) அல்லது கண் நரம்பியலாளர் அல்லது அறுவை மருத்துவர் (Eye Surgeon) எனப்படுவர்கள் கண் மருத்துவம் மற்றும் கண் அறுவையைச் செய்ய சிறப்பு மருத்துவ பட்டப் படிப்பை படித்த மருத்துவர்கள் ஆவர். பார்வை சோதனை வல்லுனர்கள் கண் மருத்துவர்களுக்கு உதவி செய்கிறார்கள். எனவே, மேற்கண்ட படிப்பு கண் மருத்துவம் சார்ந்த துணை மருத்துவப் படிப்பாக கருதப்படுகிறது.
# பார்வை அளவையியல்

## வரலாறு

பார்வை அளவையியலின் வரலாறு பின்வரும் அறிவியல் மருத்துவப் புலங்களின் வளர்ச்சியைச் சார்ந்ததாகும்
- பார்வை அறிவியல் (மருத்துவம், நுண்ணுயிரியல், நரம்பியல், உடலியக்கவியல், உளவியல் ஆகிய புலங்களோடு தொடர்புடையது.)
- ஒளியியல், ஒளியியல் கருவிகள்
- ஒளியியல் கருவிகள், படிமப் பதிவு நுட்பங்கள்
- பிற கண் நலத் தொழில்கள்  
பார்வை அளவையியலின் வரலாற்றை ஒளியியல் ஆய்வு, கண் படிமம் உருவாதல் சார்ந்த ஆய்வில் இருந்து பின்னோக்கிப் பார்க்கலாம். பார்வை அளவை அறிவியலின் தோற்றம் (இயற்பியல் வகுப்பில் ஒளியியலைக் கற்பிப்பில் இருந்து) கி.மு ஆயிரமாண்டுகளுக்கு முன்பு, அப்போது அழகுபடுத்துவதற்கான வில்லைகள் வழக்கில் இருந்ததால், கொண்டு செல்லலாம். முதல் கண் கண்ணாடி எப்போது செய்யப்பட்டது என்பதை அறிய முடியவில்லை. பிரித்தானிய அறிவியலாளர் ஜோசப் நீதாம் தனது *Science and Civilization in China* எனும் நூலில் கண் கண்ணாடிகள் சீனாவில் கண்டுபிடிக்கப்பட்டதாகக் கூறுகிறார்.  
மாறாக, அமெரிக்க ஆய்வாளரான டேவிட் ஏ. கோசு ( A. Goss) இவை தனித்து 13 ஆம் நூற்றாண்டில் இத்தாலியில் தோன்றியிருக்கலாம் எனக் கூறுகிறார். இவர் இதை 1305 ஆம் ஆண்டு இத்தாலியக் கையெழுத்துப்படி ஒன்றில் பிசா நகரத் துறவியன இரிவால்தோ "கண் கண்ணாடி செய்யும் கலை கண்டுபிடித்து இன்னும் இருபது ஆண்டுகள் முடியவில்லை" எனக் கூறுவதை வைத்துக் கூறுகிறார். இத்தாலியிலும் செருமனியிலும் நெதர்லாந்திலும் 1300 களில் கண் கண்ணாடிகள் செய்யப்பட்டன.
# பார்வை அளவையியல்

## பயிற்சி, உரிமம் தரல், தொழில் நடைமுறை

பல நாடுகளில் பார்வை அளவையியல் அலுவல் முறையாக ஏற்கப்பட்டுள்ளது. இத்துறைக்கன கல்வியும் நடைமுறையும் பற்றி பெரும்பாலான நாடுகள் சட்ட ஒழுங்கு முறைகளை வகுத்துள்ளன. மற்ற உடல்நல தொழில்முறை வல்லுனர்களைப் போலவே பார்வை அளவையாளர்கள், தம் தொழில் வல்லமையை இற்றைப்படுத்திக் கொள்ள தொடர்நிலைக் கல்வியில் பங்குபற்ற வைக்கப்படுகின்றனர். பார்வை அளவையியலின் உலக மன்றம் வலைத்தள வாயிலைப் பெற்றுள்ளது. இது 46 நடுகளில் உள்ள கண் நலப் பணியாளருக்கு அடிப்படைத் தகவல்களை வழங்குகிறது.
# பார்வை அளவையியல்

## இந்தியா

இந்தியா 2010 இல் 115,000 பார்வை அளவையாளர்கள் தேவைப்படுவதாக மதிப்பிட்டுள்ளது; ஆனால், அப்போது இந்தியா<nowiki/>வில் ஏறத்தாழ, நான்கண்டு பயிற்சி பெற்ற 9,000 பார்வை அளவையாளர்களும் (இரண்டாண்டு பயிற்சி பெற்ற 40,000 பார்வை அளவையாளர்களும் இருந்தனர் . பார்வையின்மையையும் பார்வைக் குறைபாடுகளையும் தவிர்க்க இந்தியாவில் மேலும் நன்றாக பயிற்சி பெற்ற கூடுதலான பார்வை அளவையாளர்கள் தேவைப்பட்டனர். பார்வை அளவையியலுக்கான வரையறை பல நாடுகளில் பலவகைகளில் வரையறுக்கப்பட்டுள்ளது. இந்தியாவுக்குப் பன்னாட்டுத் தரம் வாய்ந்த நான்காண்டு பட்டம் தரும் பள்ளிகள் கூடுதலாக தேவைப்படுகின்றன.  
பள்ளி மணவர்கள் தரங்குறைந்த கண்ணாடி அணிந்தமையால் கணிசமானோர் பார்வை இழந்ததாக 2013 இல் இந்திய பார்வை அளவையியல் இதழ் அறிவித்துள்ளது.  
பார்வை அளவையியல், பார்வை அறிவியல் இதழ் 2015 இல் பார்வை அளவையாளர்கள் இருநோக்குப் பர்வை, பார்வைக் குறைவு சார்ந்த ஆழமான கூடுதல் பயிற்சியும் அக்கறையும் பெறவேண்டும் என அறிவித்துள்ளது.
# பார்வை அளவையியல்

## இந்தியா

### இந்தியாவில் பயிற்சி

அண்மையில் இந்தியாவில் 50க்கும் மேற்பட்ட பார்வை அளவையியல் பள்ளிகள் உள்ளன. இரண்டு பார்வை அளவையியல் பள்ளிகள் 1958 இல் திறக்கப்பட்டன. அவை உத்திரப் பிரதேசம் காந்தி கண் மருத்துவமனையில் ஒன்றும் தெலங்கானாவில் ஐதராபத்தில் உள்ள சரோஜினி தேவி கண் மருத்துவ மனையில் ஒன்றுமாக அமைந்தன. இவை இரண்டாம் ஐந்தாண்டு திட்டத்தில் இந்திய அரசின் உடல்நலச் சேவைகள் பொது இயக்குநரால் உருவாக்கப்ப்பட்டன. இப்பள்ளிகள் இரண்டாண்டு பார்வை அளவையியல் பட்டயத்தைத் தந்தன. இவை மாநில மருத்துவப் புலங்களால் ஏற்கப்பட்டன.  
பின்னர், நான்கு பர்வை அளவையியல் பள்ளிகள் உத்திரப் பிரதேசத்தில் சித்தாப்பூரிலும் (சித்தாப்பூர் கண் ம்ருத்துவமனையில்) தமிழ்நாட்டில் சென்னையிலும் கருநாடகத்தில் பெங்களூருவிலும் கேரளாவில் திருவனந்தபுரத்திலும் அமைக்கப்பட்டன.  
சென்னையில் 1985 இல் எலைட் பார்வை அளவையியல் பள்ளி நிறுவப்பட்டது. இது தான் முதன்முதலாக, நான்காண்டு பட்டப் படிப்பை வழங்கியது.  
பார்வை அளவையியலில் இளவல் பட்டமும் முதுவர் பட்டமும் முனைவர் பட்டமும் இந்தியவின் பல்கலைக்கழக நல்கைக் குழுவால் ஏற்கப்பட்ட பல்கலைக்கழகங்களால் வழங்கப்படுகின்றன; இந்தியப் பல்கலைக்கழக நல்கைக் குழு இந்தியாவில் உயர்கள்விச் செந்தரங்களைப் பேணும் சட்டவியலான அமைப்பாகும்.
இந்தியாவில் பார்வை அளவையாளர்கள் இந்தியப் பார்வை அளவையியல் மன்றத்தில் பதிய ஊக்கப்படுத்தப்படுகின்றனர்; இது இந்தியக் குழுமச் சட்டத்தின்படி நிறுவப்பட்ட சட்டவியலான தன்னாட்சி நிறுவனமாகும்.  
அண்மையில், இப்படிப்பை திறந்தநிலைப் பல்கலைக் கழங்களும் வழங்க ஏதுவாக தொலைநிலைக் கல்வி இயக்கக ( Directorate of Distance Education) ஒப்புதலும் வழங்கப் பட்டுள்ளது. திறந்த நிலை வழி பார்வை அளவையியல் படிப்பை இந்திரா காந்தி திறந்தநிலைப் பல்கலைக் கழகம் வடிவமைத்து வழங்கி வருகிறது. பார்வை அளவையியல் துணை மருத்துவப் படிப்பாகையால், மருத்துவப் பல்கலைக் கழங்கங்கள் மட்டுமல்லாமல், பல்கலைக் கழக நல்கைக் குழுவால் ஏற்கப்பட்ட எந்த ஒரு பல்கலைக் கழகத்தின் வாயிலாகவும் வழங்கப்படுகிறது. தற்போது இந்தியாவில் 38 பல்கலைக் கழகங்கள் வழியாக நூற்றுக்கும் மேற்பட்ட பார்வை அளவையியல் கல்லூரிகள் இயங்கி வருகின்றன.
# தமிழகம்

பின் வரும் பல்கலைக் கழகங்கள் பார்வை அளவையியல் பட்டப் படிப்பை ஒப்புதல் வழங்கப்பட்ட கல்லூரிகள் மூலம் வழங்குகின்றன
1. தமிழ்நாடு டாக்டர் எம்.ஜி.ஆர் மருத்துவப் பல்கலைக் கழகம்
1. பெரியார் பல்கலைக் கழகம், சேலம்
1. அழகப்பா பல்கலைக் கழகம், காரைக்குடி
1. பாரதியார் பல்கலைக் கழகம், கோயமுத்தூர்.  
மேற்கண்ட பல்கலைக் கழகங்கள் தமிழக அரசால் நடத்தப்படும் பல்கலைக் கழகங்கள் ஆகும். இதுமட்டுமல்லாமல் பின்வரும் தனியார் பல்கலைக் கழகங்களும் மேற்கண்ட பட்டப் படிப்பை வழங்குகின்றன.  
1. இராமச்சந்திரா பல்கலைக் கழகம், சென்னை
1. வினாயகா மிஷன் பல்கலைக் கழகம், சேலம்
1. எஸ் ஆர் எம் பல்கலைக் கழகம், சென்னை  
இந்திய அளவில், இந்திரா காந்தி திறந்தநிலைப் பல்கலைக் கழகத்தால் ஒப்புதல் அளிக்கப்பட்ட கல்லூரிகள் வாயிலாகவும் தமிழகத்தில் பார்வை அளவையியல் படிப்புகள் வழங்கப் படுகின்றன.
# தமிழகம்

### தமிழகப் பார்வை அளவையியல் கல்லூரிகளின் பட்டியல்

1. டாக்டர் அகர்வால் கண் மருத்துவமனை, பிரகாஷ் பார்வை அளவையியல் நிறுவனம், சென்னை
1. வாசன் கண்மருத்துவ நிறுவனம், சென்னை
1. எலைட் பார்வை அளவையியல் பள்ளி, சங்கர நேத்திராலயா சென்னை
1. எம் என் பார்வை அளவையியல் பள்ளி , சென்னை
1. டாக்டர். ஆனந்த் பார்வை அளவையியல் கல்லூரி மற்றும் பார்வை அறிவியல் கல்லூரி, சேலம்
1. லோட்டஸ் பார்வை அளவையியல் நிறுவனம், கோயமுத்தூர்
1. ஜோசப் பார்வை அளவையியல் பள்ளி , ஜோசப் கண் மருத்துவமனை , திருச்சி.
# கிளெய்சன் ஒடுக்க வினை

**கிளெய்சன் ஒடுக்க வினை** (*Claisen condensation*), என்பது இரு எசுத்தர்கள் அல்லது ஒரு எசுத்தரும் ஒரு கார்பனைல் சேர்மமும், வலுவான காரத்தின் முன்னிலையில் வினை புரிந்து கார்பன் – கார்பன் பிணைப்பை உண்டாக்கும் விளைபொருளைத் தோற்றுவிக்கும் ஒரு வினையாகும் . இவ்வினையின் விளைவாக ஒரு β–கீட்டோ எசுத்தர் அல்லது ஒரு β-இருகீட்டோன் கிடைக்கிறது. 1887 ஆம் ஆண்டு இவ்வினையைக் கண்டறிந்து வெளியிட்ட வேதியியலாளர் இரெய்னர் லுத்விக் கிளெய்சன் பெயராலேயே இவ்வினை அழைக்கப்படுகிறது.
# கிளெய்சன் ஒடுக்க வினை

## தேவைகள்

கிளெய்சன் ஒடுக்க வினை நிகழ வினைபொருட்களில் குறைந்தது ஒன்றாவது ஈனோலாதல் வினைக்கு உட்படுவதாக இருக்கவேண்டும். (அதாவது ஓர் ஆல்ஃபா, பீட்டா கரிமம் அணுவைப் பெற்று புரோட்டான் நீக்க வினையால் ஈனோலேட்டு அயனியாக உருவாகும் சேர்மமாக இருக்கவேண்டும். ஈனோலாதல் மற்றும் ஈனோலாதலற்ற பண்பு கொண்ட பல்வேறு வேறுபட்ட சேர்க்கை கார்பனைல் சேர்மங்கள் காணப்படுகின்றன. அவை பலவிதமான புதிய கிளெய்சன் ஒடுக்க வினைகளை உருவாக்குகின்றன.  
முக்கியமாக வினையில் பயன்படுத்தப்படும் காரமானது கார்பனைல் சேர்மத்துடன் கருநாட்ட பதிலீட்டு வினை அல்லது கூட்டு வினையில் ஈடுபடாத காரமாக இருக்கவேண்டும். இந்தக் காரணத்தை முன்னிட்டு வினையில் உருவாகும் ஆல்ககாலின் இனமான சோடியம் ஆல்காக்சைடு என்ற இணைகாரம் அதிகமாகப் பயன்படுத்தப்படுகிறது. (எடுத்துக்காட்டாக எத்தனால் விளைபொருளாகக் கிடைக்குமென்றால் சோடியம் ஈதாக்சைடு பயன்படுகிறது.) பின்னர் இதிலிருந்து ஆல்காக்சைடு மீளுருவாக்கம் செய்யப்படுகிறது. **கலப்பு கிளெய்சன்** ஒடுக்க வினையில் ஒரே ஒரு சேர்மம் ஈனோலாக்கம் அடையவேண்டி இலித்தியம் டையசோ புரோபைலமைடு போன்ற கருநாட்டமல்லாத காரம் உபயோகப்படுத்தப்படுகிறது. கிளெய்சன் ஒடுக்க வினையிலும் டைக்மான் வினையிலும் மின்னாட்டமுள்ள எசுத்தர் ஈனோலாக்கம் அடைவதால் இந்த வலிமையான காரம் பயன்படுத்தப்படுவதில்லை.
# கிளெய்சன் ஒடுக்க வினை

## வகைகள்

முதல்தர கிளெய்சன் ஒடுக்க வினை: இவ்வினையில் ஈனோலாகும் எசுத்தரைக் கொண்டுள்ள சேர்மத்தின் இரண்டு மூலக்கூறுகளுக்கும் இடையில் முதலில் தன்னொடுக்கம் நிகழ்கிறது.
:  
குறுக்கு கிளெய்சன் ஒடுக்க வினை: இவ்வினையில் ஈனோலாகும் எசுத்தரைக் கொண்டுள்ள ஒரு சேர்மம் எசுத்தர் அல்லது கீட்டோன் ஆகவும் மற்றொரு சேர்மம் ஈனோலாகாத எசுத்தர் சேர்மத்தையும் உடையதாக இருக்கும்.
:  
டைக்மான் ஒடுக்க வினை: இங்கு இரு எசுத்தர் குழுக்களுடன் மூலக்கூறக வினை புரிந்து β-கீட்டோஎசுத்தர்களைத் தருகின்றது இவ்வினையில் உருவாகும் வளையம் திரிபுடையாதாக இல்லாமல் கண்டிப்பாக 5- அல்லது 6-உறுப்பு வளையமாக இருக்கும்.  
:
# கிளெய்சன் ஒடுக்க வினை

## வினை வழிமுறை

வினை வழிமுறையின் முதல் படிநிலையில் வலிமை மிகுந்த காரத்தின் உதவியால் ஓர் α புரோட்டான் நீக்கப்படுகிறது. இதன் விளைவாக ஈனோலேட்டு அயனி உருவாகிறது. இவ்வயனி எலக்ட்ரான்களின் உள்ளடங்காத் பண்புடன் நிலைப்புத் தன்மை பெறுகிறது.  
இரண்டாவது படிநிலையில் இந்த ஈனோலேட்டு அயனி கருகவர் நாட்டத்துடன் மற்றொரு சேர்மத்தின் கார்பனைல் கார்பனை தாக்குகிறது. இதனால் ஆல்காக்சைடு குழு நீக்கப்பட்டு மீண்டும் மீள் உருவாக்கம் நடைபெறுகிறது. மற்றும் புதியதாக உருவாகும் இரட்டை α புரோட்டான்களை நீக்கி அதிக உடனிசைவு கொண்ட நிலையான எதிர்மின் அயனிகளை உருவாக்குகிறது.  
இறுதி படிநிலையாக நீர்த்த அமிலம் சேர்க்கப்பட்டு ( கந்தக அமிலம் அல்லது பாசுபாரிக் அமிலம் ) ஈனோலேட்டும் எஞ்சியிருக்கும் காரமும் நடுநிலையாக்கம் செய்யப்படுகிறது. புதியாக உருவாகும் β கீட்டோ எசுத்தர் அல்லது β-இரு கீட்டோன் தனித்துப் பிரிக்கப்படுகிறது. உருவாகும் இரட்டை α புரோட்டான்கள் வெப்ப இயக்கவியல் விளைவாக மட்டுமே நீக்கப்படுகிறது. இச்செயலுக்கு விகிதசம அளவுள்ள காரமே போதுமானது என்பதை நினைவில் கொள்ள வேண்டும். கிளெய்சன் ஒடுக்கவினை ஒரேஒரு α ஐதரசன் கொண்டுள்ள தளப்பொருளில் நிகழ்வதில்லை ஏனெனில் வினையின் இறுதிப்படியில் β கீட்டோ எசுத்தரிலிருந்து புரோட்டான் நீக்கப்படும் உந்து விசையாலேயே வினை நிகழ்ந்து முடிகிறது.
# கிளெய்சன் ஒடுக்க வினை

## சுடோப்பு ஒடுக்க வினை

**சுடோப்பு ஒடுக்க வினை** என்பது கிளெய்சன் ஒடுக்க வினையிலிருந்து சற்று திருத்தப்பட்டு இருஈத்தைல் எசுத்தரின் சக்சினிக் அமிலம் வலிமை குறைந்த காரத்தின் முன்னிலையில் புரியும் வினையாகும். இது பென்சோஃபீனோன் உடன் புரியும் வினை இதற்கு நல்ல எடுத்துக்காட்டாகும்.  
ஒரு எசுத்தர் குழு மற்றும் ஒரு காபொட்சிலிக்கமிலம் குழு ஆகிய இரண்டு குழுக்களின் உருவாக்கத்தையும் ஒரு லாக்டோன் இடைநிலைப் பொருளை மையப்படுத்தி வினை வழிமுறை விளக்குகிறது.
# மொகாவி பாலைவனம்

**மொகாவி பாலைவனம்** (*Mojave Desert*, உச்சரிப்பு: mo-hah-vee) ஐக்கிய அமெரிக்காவின் கலிபோர்னியாவின் தென்கிழக்கின் பெரும்பகுதியிலும் தெற்கு நெவாடா, தென்மேற்கு யூட்டா , மற்றும் வடமேற்கு அரிசோனாவில் சிறிதளவிலும் அமைந்துள்ள மழை பெறாத, பெரும்பாலும் வறண்ட நிலப்பகுதி ஆகும். இது மொகாவி மக்களின் மொழியில் *நீரை அடுத்த* என்ற பொருள்படும் **அமக்காவி** என்பதன் மறுவலாகும். மொகாவி பாலைவனம் வழமையான மலைகளும் தாழ்நிலங்களும் கொண்ட நிலப்பகுதியாக விளங்குகிறது. 2,000 அடிக்கு (610 மீ) உயரமானப் பகுதிகள் *உயர் பாலைவனம்* எனப்படுகிறது; இருப்பினும், மொகாவி பாலைவனத்தின் கெட்ட பெயரெடுத்த சாவுப் பள்ளத்தாக்கு வட அமெரிக்காவிலேயே மிகக் குறைந்த உயரத்தில், கடல்மட்டத்திற்கு கீழே 282 அடியில்(86 மீ) அமைந்துள்ளது.  
மொகாவி பாலைவனத்தின் எல்லைகளை பொதுவாக *ஜோசுவா மரங்களைக்* (Yucca brevifolia) கொண்டு வரையறுக்கலாம். இவை இந்தப் பாலைவனத்தின் அடையாள இனமாக கருதப்படுகிறது. டெகாசபி மலைகளும் சான் காபிரியல், சான் பெர்னார்டொ மலைத்தொடர்களும் இதன் அமைப்புசார் எல்லைகளாக விளங்குகின்றன. இந்த மலைத்தொடர்களின் எல்லைகளை மிகத்தெளிவாக சான் அன்றியாஸ் பிளவும் கார்லாக் பிளவும் வரையறுக்கின்றன. வடக்கில் பெரும் தாழ்நில புதர் இசுடெப்பியும் தெற்கிலும் கிழக்கிலும் வெப்பமான சோனோரன் பாலைவனமும் அமைந்துள்ளன. இப்பாலைவனத்தில் 1,750 முதல் 2,000 வரையிலான தாவர இனங்கள் உள்ளன.  
மொகாவி பாலைவனத்தின் பெரும்பகுதியில் மக்கள்தொகை மிகவும் குறைவாக இருந்தாலும் பல பெரிய நகரங்கள் (கலிபோர்னியாவில் இலான்கேசுட்டர், பால்ம்டேல், விக்டர்வில், நெவாடாவில் ஹெண்டர்சன், லாஸ் வேகஸ் நகரங்கள்) அமைந்துள்ளன. மேலும் இங்கு மொகாவி வானூர்தி மற்றும் விண்ணூர்தி நிலையம் அமைந்துள்ளது.
# பன்னாட்டுக் கதிரியல் நாள்

**பன்னாட்டுக் கதிரியல் நாள்** (*International Day of Radiology*) என்பது இன்றைய நவீன மருத்துவத் துறையில் மருத்துவப் படிமவியலின் சிறப்பினை பொதுமக்களுக்கு எடுத்துச் செல்ல ஒவ்வோர் ஆண்டும் கொண்டாடப்படும் ஒரு சிறப்பு நாள் ஆகும். எக்சு-கதிர்கள் கண்டுபிடிக்கப்பட்ட நவம்பர் 8 ஆம் நாள் இது கொண்டாடப்படுகிறது. கதிரியலுக்கான ஐரோப்பியக் கழகம், மற்றும் கதிரியலுக்கான அமெரிக்கக் கல்லூரி ஆகியன இணைந்து 2012 ஆம் ஆண்டு முதன் முதலாக இந்நாளை அறிமுகப்படுத்தின.
# பன்னாட்டுக் கதிரியல் நாள்

## பின்னணி

செர்மானிய இயற்பியலாளர் வில்கெல்ம் இராண்ஜன் (1845-1923) 1895 நவம்பர் மாதம் எட்டாம் நாள் எக்சு கதிர்களை கண்டுபிடித்தார். அதற்காக அவர் இயற்பியலுக்கான நோபல் பரிசினை 1901-ல் பெற்றார். இயற்பியலுக்கான முதல் நோபல் பரிசு இதுவாகும். அனைத்துத் துறைகளிலும் அதிலும் சிறப்பாக மருத்துவத் தறையிலும் பெரும் பரட்சியினை அவர் கண்ட இக்கதிர்கள் ஏற்படுத்தின. அவரது பங்களிப்பினை போற்றும் வகையில் அணு எண் 111 கொண்ட தனிமம் இராண்ஜனியம் எனப் பெயரிடப்பட்டுள்ளது.
# பஞ்சகுரோசத்தலங்கள்

திருவிடைமருதூர், திருநாகேசுவரம் நாகநாதசுவாமி கோயில், தாராசுரம், சுவாமிமலை, திருப்பாடலவனம் (கருப்பூர்) ஆகிய ஐந்து தலங்கள் **பஞ்சகுரோசத்தலங்கள்** எனப்படுகின்றன. கும்பகோணத்திற்கு யாத்திரை செல்வோர் இந்த பஞ்சகுரோசத் தலங்களுக்குச் சென்று விதிப்படி நீராடி தரிசித்து ஒவ்வோர் பகல் தங்கி வழிபட்டுவிட்டு கும்பகோணம் கும்பேஸ்வரர் கோயில் செல்வர். கும்பகோணத்திற்கு அங்கமாக இந்த ஐந்து தலங்களும் அமைந்துள்ளன.
# பஞ்சகுரோசத்தலங்கள்

## வெளியிணைப்புகள்

- http://123temples.com/panchakrosathalangal.htm
- http://www.shaivam.org/siddhanta/sp/spt_v_karuppur.htm
# ஹேரியட் பீச்சர் ஸ்டோவ்

**ஹேரியட் எலிசபெத் பீச்சர் ஸ்டோவ்** (*Harriet Elisabeth Beecher Stowe*, சூன் 14, 1811&nbsp;– சூலை 1, 1896) அமெரிக்க எழுத்தாளரும், அடிமை முறைக்கு எதிராக குரல் கொடுத்தவரும் ஆவார். இவர் புகழ்மிக்க கிறித்துவ மத போதகரான லைமன் பீச்சரின் பதின்மூன்று குழந்தைகளில் ஏழாமவர்.. அமெரிக்காவின் நீக்ரோ அடிமை முறைக்கு எதிராக அங்கிள் டாம்'ஸ் கேபின்˘ (Uncle Tom's Cabin, 1852) என்னும் நூலை எழுதியவர்.
# கார்போவைதரேட் அசிட்டைலேற்ற வினை

கரிம வேதியியலில் **கார்போவைதரேட் அசிட்டைலேற்றம்** (*carbohydrate acetalisation*) என்பது பாதுகாப்புக் குழு ஒன்றை வழங்கக்கூடிய மிகவும் மதிப்பு மிக்க ஓர் கரிம வேதி வினையாகும். உதாரணமாக இங்கு தரப்பட்டுள்ள அசிட்டைலேற்ற வினையில் அரபுச் சக்கரை என்றழைக்கப்படும் டி-ரைபோசு **1** அசிட்டைலேற்றியான அசிட்டோன் அல்லது 2,2-இருமீத்தாக்சிபுரோப்பேன் முன்னிலையில் வெப்பவியக்க ஆற்றல் கட்டுப்பாட்டு வினையின் விளைவாக பெந்தோசு **2** ஐக் கொடுக்கிறது. இரண்டாவதாகக் கூறப்பட்டுள்ள அசிட்டைலேற்றி 2,2 இருமீத்தாக்சிபுரோப்பேன் தானே ஒரு அசிட்டால் என்பதால் உண்மையில் இவ்வினை ஒரு **குறுக்கு அசிட்டைலேற்ற வினை**யாகும்.  
2- மீத்தாக்சிபுரோபேன் அசிட்டைலேற்றியாக செயல்படுவதால் இயக்க ஆற்றல் வினையைக் கட்டுப்படுத்துகிறது. டி-ரைபோசு தானே ஒரு எமிஅசிட்டால் என்பதால் பைரனோசு **3** உடன் சமநிலை கொள்கிறது. நீர்த்த கரைசலில் ரைபோசு 75 சதவீதம் பைரனோசும் 25 சதவீதம் பீயூரனோசும் மற்றும் வேறுபட்ட அசிட்டால் **4** உம் உருவாகின்றன.
# யூக்ளிடிய படிமுறைத்தீர்வு

கணிதத்தில் **யூக்ளிடிய படிமுறைத் தீர்வு** (*Euclidean algorithm*) என்பது இரு முழுஎண்களின் மீப்பெரு பொது வகுத்தியைக் (மீபொவ) காணும் வழிமுறையாகும். நேர் முழுஎண்களின் மீப்பெரு வகுத்தி காண்பதற்கே இம்முறையானது அதிகம் பயன்படுத்தப்படுகிறது. இவ் வழிமுறையை கணிதவியலாளர் யூக்ளிட் தனது புத்தகத்தில் (&nbsp;VII , X -*Elements*) விளக்கியுள்ளார்.  
இரு நேர் முழுஎண்களின் மீபொவ என்பது அவ்விரு எண்களையும் மீதமின்றி வகுக்கக் கூடிய மிகப்பெரிய எண்ணாகும். யூக்ளிடிய படிமுறைத்தீர்வின்படி, இரு நேர்முழுஎண்களின் மீபொவ காண்பதற்கு, அந்த இரண்டு எண்களில் பெரிய எண்ணிலிருந்து சிறிய எண் கழிக்கப்பட்டு, அந்த வித்தியாசமாகக் கிடைக்கும் எண், தரப்பட்டதில் சிறிய எண் ஆகிய இரண்டும் ஒரு சோடியாகக் கொள்ளப்படுகிறது. பின்னர் இந்த சோடியிலுள்ள பெரிய எண்ணிலிருந்து சிறியஎண் கழிக்கப்பட்டு முதலில் செய்தது போலவே அடுத்த சோடி அமைக்கப்படுகிறது. சோடியின் இரு எண்களும் சமமாக வரும் நிலைவரை இச் செயலானது தொடரப்படுகிறது. அவ்வாறு சம எண்கள் கிடைக்கும்பொழுது அந்தச் சம எண்தான் தேவையான மீபொவ ஆக இருக்கும்.  
யூக்ளிடின் புத்தகத்தில் காணப்பட்ட படிமுறைத்தீர்வு (கிமு 300) இயல் எண்களுக்கும் நீளங்களுக்கும் மட்டும் பயன்படுத்தக் கூடியதாக இருந்தது. 19 ஆம் நூற்றாண்டில் காசிய முழுஎண்கள், ஒரு மாறியிலமைந்த பல்லுறுப்புக்கோவைகள் போன்றவற்றுக்கும் பயன்படும் வகையில் இப் படிமுறைத்தீர்வு பொதுமைப்படுத்தப்பட்டது.
# யூக்ளிடிய படிமுறைத்தீர்வு

## செயல்முறை

### கழித்தலானது பயன்படுத்தல்

யூக்ளிடிய படிமுறைத்தீர்வின் எளிய முறையில் கழித்தல் பயன்படுத்தப்படுகிறது. மீபொவ காண வேண்டிய இரு நேர் முழுஎண்களை ஒரு சோடியாக எடுத்துக்கொண்டு அந்த இரண்டு எண்களில் பெரிய எண்ணிலிருந்து சிறிய எண் கழிக்கப்பட்டு, அதில் கிடைக்கும் வித்தியாசம் மற்றும் தரப்பட்டதில் சிறிய எண் ஆகிய இரண்டும் ஒரு சோடியாகக் கொள்ளப்படுகிறது. பின்னர் இந்த சோடியிலுள்ள பெரிய எண்ணிலிருந்து சிறியஎண் கழிக்கப்பட்டு முதலில் செய்தது போலவே அடுத்த சோடி அமைக்கப்படுகிறது. சோடியின் இரு எண்களும் சமமாக வரும் நிலைவரை இச் செயலானது தொடரப்படுகிறது. அவ்வாறு சம எண்கள் கிடைக்கும்பொழுது அந்தச் சமமான எண்தான் முதலில் எடுத்துக்கொள்ளப்பட்ட இரு எண்களின் மீபொவ ஆகும்.  
;படவிளக்கம்
தொடக்கநிலை பச்சைநிற செவ்வகத்தின் அளவுகள் *a*&nbsp;=&nbsp;1071, *b*&nbsp;=&nbsp;462. இச் செவ்வகத்துக்குள் 462&times;462 அளவுள்ள இரு ஆரஞ்சுநிற சதுரங்கள் அமைக்கப்படும்போது 462&times;147 அளவுள்ள பச்சைநிற செவ்வகம் மீதமாகிறது; இதனுள் 147&times;147 அளவுள்ள இரு நீலநிற சதுரங்கள் அமைக்கப்படும்போது 21&times;147 அளவுள்ள பச்சைநிறச் செவ்வகம் மீதமாகிறது; இதனுள் 21&times;21 அளவுள்ள ஏழு சிவப்புநிற சதுரங்கள் அமைக்கப்படும்போது பச்சைநிறப் பரப்பளவு எதுவும் மீதமாவதில்லை. எனவே 1071, 462 இன் மீபொவ 21.  
;எடுத்துக்காட்டு  
1071, 462 இன் மீபொவ காணல்:
முதல் சோடி எண்கள்: (1071, 462)
1071-462 = 609, எனவே அடுத்த சோடி எண்கள்: (609, 462)
609-462 = 147, எனவே அடுத்த சோடி எண்கள்: (462, 147)
462-147 = 315, எனவே அடுத்த சோடி எண்கள்: (315, 147)
315-147 = 168, எனவே அடுத்த சோடி எண்கள்: (168, 147)
168-147 = 21, எனவே அடுத்த சோடி எண்கள்: (147, 21)
147-21 = 126, எனவே அடுத்த சோடி எண்கள்: (126, 21)
126-21 = 105, எனவே அடுத்த சோடி எண்கள்: (105, 21)
105-21 = 84, எனவே அடுத்த சோடி எண்கள்: (84, 21)
84-21 = 63 எனவே அடுத்த சோடி எண்கள்: (63, 21)
63-21 = 42, எனவே அடுத்த சோடி எண்கள்: (42, 21)
42-21 = 21, எனவே அடுத்த சோடி எண்கள்: (21, 21)  
:1071, 462 இன் மீபொவ 21 எனக் கிடைக்கிறது.  
மீபொவ காணவேண்டிய இரு எண்களில் ஒன்று மற்றொன்றைவிட மிகச் சிறியதாக இருக்கும்பட்சத்தில் மீபொவ காணும்வரை கழித்துத் தொடர வேண்டிய படிகளின் எண்ணிக்கை அதிகமாக உள்ளதால் படிகளின் எண்ணிக்கையைக் குறைத்து விரைவாக மீபொவ காணும்வகையில், கழித்தலுக்குப் பதில் வகுத்தல் பயன்படுத்தப்படுகிறது.
# யூக்ளிடிய படிமுறைத்தீர்வு

## செயல்முறை

### வகுத்தலைப் பயன்படுத்தல்

மீபொவ காணவேண்டிய இரு எண்களில் கழித்தலுக்குப் பதில் நெடுமுறை வகுத்தல் பயன்படுத்தப்படுகிறது. பெரிய எண்ணை சிறிய எண்ணால் வகுக்கக் கிடைக்கும் மீதியால் சிறிய எண் வகுக்கப்படுகிறது. இந்த வகுத்தலில் கிடைக்கும் இரண்டாவது மீதியால் முதல் மீதி வகுக்கப்பட்டு மூன்றாவது மீதி கண்டுபிடிக்கப்படுகிறது. மீதியாக சுழி கிடைக்கும்வரை இவ்வாறு வகுப்பது தொடரப்படுகிறது. எந்த எண்ணால் வகுக்கும்போது மீதியாக சுழி கிடைக்கிறதோ அந்த எண் தான் மூல எண்களின் மீபொவ ஆகும்.  
;எடுத்துக்காட்டு
1071, 462 இன் மீபொவ காணல்:
____
462)1071(2
924
________
147)462(3
441
________
21)147(7
147
_____
0
_______  
1071, 462 இன் மீபொவ 21.
# யூக்ளிடிய படிமுறைத்தீர்வு

## செயல்முறை

### பொது வழிமுறை

மீபொவ காணவேண்டிய இரு நேர் முழுஎண்கள் *a* , *b* இல் *b* < *a* எனில் மீபொவ காணும் பொது வழிமுறையின் படிநிலைகள்:  
:
:
:
:
:  
இப்படிநிலைகள் ஒவ்வொன்றிலும் மீதிகளின் மதிப்புகள் குறைந்து கொண்டே வரும் என்பதாலும் அவை எதிர்மதிப்புகளாக இருக்காது என்பதாலும் இந்தப் படிகளைத் தொடரும்போது ஒரு கட்டத்தில் மீதி சுழியாக இருக்கும். இதில் இறுதியாகப் பெறப்பட்ட சுழியற்ற மீதியே *a* , *b* இன் மீபொவ ஆகும்.  
மேலேயுள்ள எடுத்துக்காட்டினை இம்முறையில் எழுதுதல்:
:
:
:  
கடைசி மீதி சுழி என்பதால் படிமுறைத் தீர்வு இத்துடன் முடிவடைகிறது. 1071, 462 இன் மீபொவ 21.  
இப் படிநிலைகளின் அட்டவணை வடிவம்:  
**1**  
| 2 | ; படிமுறைத் தீர்வு முடிவுற்றது | } |
| --- | --- | --- |
# கல்லகர்–ஆலண்டர் சிதைவு வினை

**கல்லகர்–ஆலண்டர் சிதைவு வினை** (1946) (*Gallagher–Hollander degradation*) என்பது ஒரு நேரியல் அலிஃபாட்டிக் காபொட்சிலிக் அமிலத்தில் இருந்து பைருவீக் அமிலத்தை வெளியேற்றி எண்ணிக்கையில் இரண்டு கார்பன் அணுக்கள் குறைவாகக் கொண்டுள்ள ஒரு புதிய அமிலத்தைத் தருகின்ற வினையாகும். இவ்வினையின் அசலான நோக்கம் தொடர் வினைகள் மூலமாக பித்தவமிலம் உருவாக்குதலுடன் தொடர்புடையது ஆகும். தயனைல் குளோரைடுடன் வினைபுரிந்து அமிலகுளோரைடு **(2)** உருவாதல் ஈரசோமீத்தேனுடன் வினைபுரிந்து ஈரசோகீட்டோன் **(3)** உருவாதல், ஐதரோகுளோரிக் அமிலத்துடன் வினைபுரிந்து குளோரோமெத்தில் கீட்டோன் **(4)** உருவாதல், குளோரின் கரிம ஒடுக்கவினைக்குட்பட்டு மெத்தில்கீட்டோன் **(5)** உருவாதல், கீட்டோன் ஆலசனேற்றம் அடைந்து **(6)** பைரிடீனுடன் நீக்க வினையில் ஈடுபட்டு ஈனோன் **(7)** உருவாகி இறுதியாக குரோமியம் மூவொட்சைட்டுடன் ஆக்சிசனேற்றம் அடைந்து பிசுனார்கோலனிக் அமிலம் உண்டாகிறது **(8)**.
:
# கோவா முதலமைச்சர்களின் பட்டியல்

**கோவாவின் முதலமைச்சர்** (*Chief Minister of Goa*) தென்னிந்தியாவின் கடலோர மாநிலமான கோவாவின் அரசுத் தலைவர் ஆவார். இந்திய அரசியலமைப்பின்படி, ஒரு மாநிலத்தின் *சட்டப்படியான* தலைவர் ஆளுநராக இருப்பினும் *நடைமுறைப்படி* தலைமை வகிப்பது முதலமைச்சரே ஆகும். கோவா சட்டப் பேரவைத் தேர்தல்களை அடுத்து மாநில ஆளுநர் வழமையாக பெரும்பான்மையான இடங்களை வென்ற கட்சி (அல்லது கூட்டணி)யை ஆட்சியமைக்க அழைப்பார். ஆளுநரால் நியமிக்கப்படும் முதலமைச்சரும் அவரது அமைச்சரவையும் கூட்டாக சட்டப்பேரவைக்கு பொறுப்பானவர்கள். சட்டப்பேரவையின் நம்பிக்கை பாத்திரமான முதலமைச்சர் ஐந்தாண்டுகள் பதவியில் இருப்பார். மீண்டும் தேர்ந்தெடுக்கப்பட தடை எதுவும் இல்லை.  
கோவா படையெடுப்பிற்குப் பின்னர் முன்னாள் போர்த்துக்கேய குடியேற்றம் இந்தியாவின் கோவா, தாமன், தியூ ஒன்றியப் பகுதியாயிற்று. 1987இல் கோவா மட்டும் முழு மாநிலத் தகுதி பெற்றது; தமன் மற்றும் தியூ தனி நடுவண் ஒன்றியப் பகுதியாயின. 1963 முதல் பதினோரு நபர்கள் கோவா,தாமன், தியூ ஒன்றியப் பகுதி மற்றும் கோவா மாநில முதலமைச்சர்களாக இருந்துள்ளனர். முதன்முதலில் மகாராட்டிரவாதி கோமந்த கட்சியைச் சேர்ந்த தயானந்த் பண்டோட்கர் முதலமைச்சராகப் பொறுப்பேற்றார். இவரையடுத்து பதவியேற்ற இவரது மகள் சசிகலா ககோட்கர், கோவாவின் ஒரே பெண் முதலமைச்சராவார். கோவா மாநிலத் தகுதி பெற்றபோது ஆட்சியிலிருந்த இந்திய தேசிய காங்கிரசின், பிரதாப்சிங் ராணே தான் மிகக் கூடுதலான காலம் பதவியில் இருந்தவர்; இவர் தொடர்ச்சியில்லாத நான்கு முறைகளில் 15 ஆண்டுகள் பதவியில் இருந்துள்ளார்.  
தற்போதைய முதலமைச்சராக, பாரதிய ஜனதா கட்சியின் பிரமோத் சாவந்த், மார்ச் 19, 2019 அன்று முதல் பதவி வகித்து வருகிறார்.
# கோவா முதலமைச்சர்களின் பட்டியல்

## கோவா, தாமன், தியூ நடுவண் ஒன்றியப் பகுதியின் முதலமைச்சர்கள்

, கோவா,தாமன்,தியூவின் முதல் முதல்வர்]]  
| பெயர் | படம் | தொகுதி | பதவிக் காலம் | கட்சி | தேர்தல் | மேற்கோள் |
| --- | --- | --- | --- | --- | --- | --- |
# கோவா முதலமைச்சர்களின் பட்டியல்

## கோவா மாநில முதலமைச்சர்கள்

| பெயர் | படம் | தொகுதி | பதவிக் காலம் |
| --- | --- | --- | --- |
# கோவா முதலமைச்சர்களின் பட்டியல்

## இதனையும் காண்க

- இந்திய முதலமைச்சர்களின் பட்டியல்
- கோவா ஆளுநர்களின் பட்டியல்
# விக்கிப்பீடியா:முதற்பக்கக் கட்டுரைகள்/நவம்பர் 9, 2014

**கோல்கொண்டா** தென் மத்திய இந்தியாவின் சிதைந்த ஒரு நகரமாக இருப்பதுடன், புராதன கோல்கொண்டா ராச்சியத்தின் (கி.பி. 1364–1512) தலைநகராகவும் இருந்தது. இது ஐதராபாத் நகருக்கு மேற்கே 11 கிமீ தொலைவில் அமைந்துள்ளது. உலகில் முதல்முதலாக வைரங்கள் கண்டெடுக்கப்பட்ட பகுதி கோல்கொண்டா ஆகும். குதுப் ஷா சக்கரவர்த்தியான முகமது இக்பால் அலி மற்றும் அவரது மகன் முகமது தவுசீப் அலி ஆகியோரது ஆட்சிக்காலத்தில் தான் கோல்கோண்டா கோட்டை முதன்முதலில் கட்டுமானம் செய்யப்பட்டது. 1512 ஆம் ஆண்டு முதல் கோல்கொண்டாவை ஆண்ட குதுப் ஷாஹி அரசர்கள் கட்டிடக் கலையில் மிகச் சிறந்தவர்களாய் திகழ்ந்தனர். வடக்கில் முகலாயர்களின் ஆக்கிரமிப்பில் இருந்து தற்காத்துக் கொள்வதற்காக தங்களது முதலாம் தலைநகரான கோல்கொண்டாவில் கோட்டையை மீண்டும் கட்டியெழுப்பினர். கோட்டை முன்வாசல்களின் அருகே ஒரு சிறு கைதட்டல் ஒலி கேட்டால் கூட 300 அடி உயர கோட்டை கோபுரத்தின் உச்சியில் கேட்கும் வகையில் ஒரு சிறந்த ஒலியமைப்பை அவர்கள் வடிவமைத்து உருவாக்கியிருந்தனர். இது கோட்டையின் சிறப்பான அம்சங்களில் ஒன்றாகும். **மேலும்...**
---  
**காணமுடியாத இளஞ்சிவப்புக் கொம்புக்குதிரை** இறை நம்பிக்கையை அங்கதம் செய்யும் பகடி சமயத்தின் ஒரு பெண் கடவுளாகும். கொம்புக்குதிரை வடிவத்தைக் கொண்டிருக்கும் இக்கடவுளைக் கண்களால் காணமுடியாவிட்டாலும் இளஞ்சிவப்பு நிறமாக இருக்கும் என்று இறை நம்பிக்கையின் முரண்பாட்டை சுட்டிக்காட்ட, இறைமறுப்பாளர்களும் பிற சமய ஐயப்பாட்டாளர்களும் இக்கருத்துருவைப் பயன்படுத்துகின்றனர். இது ரசலின் தேனீர் கேத்தலின் தற்கால மாற்றாகவும் பயன்படுத்தப்படுகிறது. இதுவும் பறக்கும் இடியாப்ப அரக்கனும் ஒப்பு நோக்கக்கூடியவை. காணமுடியாத இளஞ்சிவப்புக் கொம்புக்குதிரை, மீயியற்கை நம்பிக்கைகள் அடிப்படையற்றவை என்று வாதிடப் பயன்படுகின்றது. எடுத்துக்காட்டாக இறை நம்பிக்கை பற்றிய எந்தக் கூற்றிலும் “இறைவன்” என்ற சொல்லுக்கு பதில் “காணமுடியாத இளஞ்சிவப்புக் கொம்புக்குதிரை” என்ற பெயரைப் பயன்படுத்தினால் பொருந்தி வரும் என்பது இறை மறுப்பாளர்களின் வாதமாகும். **மேலும்...**
# விக்கிப்பீடியா:முதற்பக்கக் கட்டுரைகள்/நவம்பர் 16, 2014

**எமிலி டிக்கின்சன்** (டிசம்பர் 10, 1830 – மே 15, 1886) ஒரு அமெரிக்கப் பெண் கவிஞர் ஆவார். ஆங்கிலக் கவிதையுலகின் குறிப்பிடத்தக்க படைப்பாளிகளுள் ஒருவராகக் கருதப்படுபவர். ஐக்கிய அமெரிக்காவின் மாசசூசெட்ஸ் மாநிலத்தைச் சேர்ந்த இவர் தனிமையைப் பெரிதும் விரும்பியவர். வெள்ளை நிற ஆடைகளை மட்டும் அணிதல், விருந்தினருடன் பேசுவதில் தயக்கம் காட்டுதல், அறையை விட்டு வெளியே வராதிருத்தல் போன்ற பழக்க வழக்கங்களால் விந்தையான பெண்ணாக அறியப்பட்டார். டிக்கின்சன் ஆயிரத்து எண்ணூறு கவிதைகளை எழுதினாலும் அவரது வாழ்நாளில் அவற்றுள் வெகு சிலவே அச்சில் வெளியாகின. அவ்வாறு வெளியானவையும் பதிப்பாளர்களால் அக்கால கட்ட கவிதை மரபுகளுக்கேற்ப மாற்றங்கள் செய்யப்பட்டு வெளியிடப்பட்டன. டிக்கின்சனின் கவிதைகள் அவரது காலகட்டத்தின் கவிதை மரபுகளை மீறி புதிய வடிவங்களைக் கொண்டிருந்தன. மரணம் மற்றும் மரணமின்மை ஆகியவற்றை கருப்பொருள்களாகக் கொண்டிருந்தன. டிக்கின்சன் தன் நண்பர்களுக்கு எழுதிய கடிதங்களும் இவ்விசயங்களையே கருப்பொருள்களாகக் கொண்டிருந்தன. **மேலும்...**
---  
**பேரரசரின் புதிய ஆடைகள்** ஆன்சு கிறித்தியன் ஆன்டர்சன் எழுதிய ஒரு குட்டிக் கதை ஆகும். இரு நெசவாளர்கள் பேரரசர் ஒருவருக்கு புதிய ஆடைகள் செய்து தருவதாக வாக்களிக்கின்றனர். அவ்வாடைகளை முட்டாள்களாலும் தகுதியற்றவர்களாலும் காணமுடியாது என்று கூறுகின்றனர். புதிய ஆடைகள் தயாரானதாகப் பாசாங்கு செய்கின்றனர். பேரரசர் உட்பட அனைவரும் தங்கள் கண்களுக்கு ஆடைகள் புலனாகவில்லை என்பதை ஒப்புக்கொள்ளக் கூசி ஆடைகள் இருப்பது போல நடிக்கின்றனர். ”புதிய ஆடைகளை” அணிந்த பேரரசர் தனது குடிமக்கள் முன் ஊர்வலமாகச் செல்கிறார். அப்போது மக்களும் அவர் ஆடையின்றி நிர்வாணமாக இருப்பதை சுட்டிக்காட்டாது விடுகின்றனர். ஆனால் ஒரு குழந்தை மட்டும் பெரியவர்களைப் போன்று பாசாங்கு செய்யாமல் ”பேரரசர் அம்மணமாகப் போகிறார்” என்று கத்திவிடுகிறது. டேனிய மொழியில் எழுதப்பட்ட இக்கதை நூற்றுக்கும் மேற்பட்ட மொழிகளில் மொழிபெயர்க்கப்பட்டுள்ளது. **மேலும்...**
# ஸெர்யோஷா (நூல்)

**ஸெர்யோஷா** ((, 1955) சோவியத் நூலாசிரியை வேரா பானோவா எழுதிய நூல். ஸெர்யோஷா எனும் ஆறு வயதுள்ளச் சிறு பையனைச் சுற்றி அமைந்து, அவனுக்கும் அவனது புதிய தந்தைக்கும் இடையே அரும்பும் நேசத்தைக் கூறும் இக்குறுநாவல் குழந்தைகளுக்காக அல்லாமல் பெரியவர்களுக்காக, பெரியவர்கள் குழந்தைகளின் உலகைப் புரிந்து கொள்வதற்காக எழுதப்பட்டது. இந்த நாவலின் திரைவடிவம் 1960 ஆம் ஆண்டில் கார்லோவி வாரீ எனும் இடத்தில் நடைபெற்ற சர்வதேசத் திரைப்பட விழாவில் ’படிக பூமியுருண்டை’ எனும் முதல் பரிசைப் பெற்றது.
# ஸெர்யோஷா (நூல்)

## கதைச் சுருக்கம்

கதை முழுவதும் சிறுவர்களின் கண்ணோட்டத்தில் அவர்களது உலகம் வர்ணிக்கப்படுகின்றது. சின்னது என்று அவர்களது ஊரைப் பெரியவர்கள் கருதுவது சரி அல்ல என்றும் பெரிய நகரம் அது என்றும் ஸெர்யோஷாவும் அவனது தோழர்களும் கருதுவதில் ஆரம்பித்து, பெரியவர்கள் சூனியக்காரிகள் பற்றி புத்தகங்களில் வாசித்துக் கதை கூறிவிட்டு, அதே மூச்சில் ’சூனியக்காரிகள் இல்லை’ என்று கூறுவதால் சிறுவனுக்கு புத்தகங்கள் மீது வரும் நம்பிக்கையின்மை, போரில் வீர மரணமடைந்துவிட்டதால் தந்தையைப் பற்றி அறிந்திராத சிறுவனுக்கு தாயின் மறுமணத்தால் கிடைக்கும் தந்தையின் மீதான ஆரம்பகால சந்தேகங்கள், பின்னர் மற்றவர்களை விட புதிய தந்தையான கொரஸ்தெல்யோவ் தனது சொற்களைக் காப்பாற்றுவது, சிறுவனை பெரிய மனிதனாக அங்கீகரித்து அவனுக்கு பதில் சொல்வது ஆகியவற்றால் ஈர்க்கப்படுவது, தம்பி வரப்போகிறான் என்றதும் உடன் ஓடிவிளையாடும் சகோதரனை எதிர்பார்த்து விட்டு எடுத்ததெற்கெல்லாம் அழும் ஒரு சிறு குழந்தையாகப் புதிதாகப் பிறந்த சிறு தம்பியைக் கண்டு அடையும் ஏமாற்றம், அவனது வாழ்க்கை முறையில் அவனுக்கே உண்டான சிரமங்கள் என்று கதை விரிகின்றது.  
வேலை மாறுதல் காரணமாக குடும்பத்துடன் வேறு ஊர் மாற வேண்டிய கட்டாயத்திலிருக்கும் தந்தையும் தாயும், தனது குறும்புத்தனங்களால் அடிக்கடி உடல்நலக்குறைவு அடையும் சிறுவனை மட்டும் பாஷா அத்தையிடம் விட்டு விட்டு கைக்குழந்தையுடன் செல்ல முடிவெடுக்கும் சூழலில் சிறுவனின் புறக்கணிக்கப்பட்ட மனநிலையையும், பெரியவர்கள் போன்று அவன் சிந்திப்பதையும், பெரியவர்களின் வரம்பற்ற அதிகாரம் மிக்க உலகில் தன்னை நிர்கதியானவனாக உணர்வதையும், மற்ற அனைவரையும் தாண்டி தனது உணர்வுகளுக்கு மதிப்பளிக்கும் புதிதாக வந்த தந்தை கொரஸ்தெல்யோவிடம் தன்னை உடன் அழைத்துச் செல்ல வேண்டுவதும், அனைவரும் புறப்படக் கிளம்பியதும், பிரிவைத் தாங்க இயலாத கொரஸ்தெல்யோவ், ஸெர்யோஷாவைக் கிளப்பி உடன் அழைத்துச் செல்வதுமான குறுங்கதையை, குழந்தைகளின் உணர்வின் வடிவில் வடித்துள்ளார் ஆசிரியர்.
# திருவாங்கூர் தமிழ்நாடு காங்கிரசு

மற்றும் இடி. கே. சண்முகம்|]]  
**திருவாங்கூர் தமிழ்நாடு காங்கிரசு** (திசம்பர் 16, 1945 - சனவரி 26, 1957) என்பது முந்தைய இந்திய மாநிலமான திருவாங்கூர்-கொச்சி மாநிலத்தின் அரசியல் கட்சிகளில் ஒன்றாகும். இக்கட்சி நாகர்கோவிலைத் தலைமையகமாகக் கொண்டு தமிழின ஆர்வலர்களால் உருவாக்கப்பட்டது.
# திருவாங்கூர் தமிழ்நாடு காங்கிரசு

## வரலாறு

திருவாங்கூர் அரசாங்கம் இருபதாம் நூற்றாண்டின் தொடக்கத்தின் போது ஒரு முடியாட்சி மாநிலமாக இருந்தது. இதில் மலையாளிகளின் மக்கள் தொகை அதிகமாகவும் தமிழர்களின் மக்கள் தொகை குறைவாகவும் இருந்தது. இதனால் மொழிவாரியாகத் தமிழர்களின் அடையாளம் காட்டப்பட்டு அவர்களின் உரிமைகளும் பறிக்கப்பட்டன. அக்காலத்தில் மொழிவாரி மாநிலங்கள் அமைக்கக்கோரி இந்தியா முழுதும் கோரிக்கை பலமாக எழுந்ததால் திருவாங்கூர், கொச்சி, மலபார் பகுதிகளை ஒருங்கிணைத்துக் கேரள மாநிலம் அமைக்க வேண்டும் என மலையாள அமைப்புகள் வலியுறுத்தி வந்தன. *திருவாங்கூர் சமஸ்தானக் காங்கிரசு* இதற்கு ஆதரவளிக்க அதை அக்கட்சியில் உள்ள தமிழர்கள் எதிர்த்து அக்கட்சியை விட்டு வெளியேறினர். கேரள மாநிலம் அமைவதாக இருந்தால் தமிழர் பகுதிகள் தமிழ்நாட்டுடன் இணைக்கப்பட வேண்டும் என பி. எஸ். மணி, காந்திராமன், ஆர். கே. இராம் போன்ற தமிழர்கள் வலியுறுத்தினர். இந்த அரசியலை ஒட்டித் தமிழர்களுக்கு எனத் தனிக் காங்கிரசு ஒன்றை அமைக்க இவர்கள் தீர்மானித்தனர். அதனால் திசம்பர் 16, கி. பி. 1945 அன்று தொடங்கிய கட்சி தான் **அகில திருவாங்கூர் தமிழர் காங்கிரசு** ஆகும். ஆரம்பத்தில் திருவாங்கூர் தமிழ்நாடு காங்கிரசு தோவாளை, அகத்தீசுவரம் வட்டங்களில் மட்டுமே செல்வாக்குப் பெற்றிருந்தது. சென்னை மாகாணத்தில் இருந்த தமிழ்த் தேசிய ஊடகங்களும் இவர்களுக்கு ஆதரவாகச் செய்திகளை வெளியிட்டு வந்தன.
# திருவாங்கூர் தமிழ்நாடு காங்கிரசு

## வரலாறு

#### ம. பொ. சிவஞானம்

ம. பொ. சி. இக்கட்சிக்கு ஆதரவாகச் சென்னை மாகாணத்தில் மேடைப் பேச்சுகளில் ஈடுபட்டார்.
# திருவாங்கூர் தமிழ்நாடு காங்கிரசு

## வரலாறு

#### முகமது இசுமாயில்

தேவிகுளம், பீர்மேடு பகுதிகள், கேரளாவோடு இணைக்கப்பட்டபோது 24.12.1955 அன்று மக்களவையில் கடும் எதிர்ப்பை அகில இந்திய யூனியன் முஸ்லீம் லீக்கின் தலைவர் முகம்மது இசுமாயில் பதிந்தார். தமிழகத்துடன் கேரளாவின் தமிழ்ப் பகுதிகளை இணைக்கப் பின்வருமாறு வழியுறுத்தினார்.
# திருவாங்கூர் தமிழ்நாடு காங்கிரசு

## வரலாறு

#### விநாயகம்

காங்கிரசு சட்டமன்ற உறுப்பினர் விநாயகம் பிற்காலத்தில் திருத்தணிப் பகுதி தமிழகத்தில் இணையக் காரணமாய் இருந்தவர். தேவிகுளம், பீர்மேடு பகுதிகள் திருவாங்கூர்-கொச்சிக்குக் கிடைக்க வைக்க மலையாளி பணிக்கர் அளவு கடந்து முயல்வதாக எச்சரித்து, தமிழருக்கு ஆதரவாக சட்டமன்றத்திலேயே மலையாளி பணிக்கரை குற்றம் சாட்டினார் விநாயகம்.
# திருவாங்கூர் தமிழ்நாடு காங்கிரசு

## வரலாறு

### பெயர்மாற்றம்

1945இல் இதன் தலைவராக வழக்கறிஞர் சாம் நத்தானியலும் பொதுச்செயலாளராக ஆர். கே. இராம் என்பவரும் இருந்தனர். ஆனால் தமிழர் பகுதிகளைச் சென்னை மாகாணத்துடன் இணைக்க வேண்டும் என்பதே முக்கியக் கோரிக்கை என்பதால் கட்சியின் பெயரை **திருவாங்கூர் தமிழ்நாடு காங்கிரசு** எனப் பெயர் மாற்றம் செய்ய 1946 சூன் 30 அன்று இரவிப்புத்தூரில் நடந்த தமிழர் காங்கிரசு குழுவின் தீர்மானம் நிறைவேற்றப்பட்டது.
# திருவாங்கூர் தமிழ்நாடு காங்கிரசு

## வரலாறு

### கல்குளம் - விளவங்கோடு எழுச்சியும் துப்பாக்கிச் சூடும்

தோவாளை, அகத்தீசுவரம் வட்டங்களில் மட்டுமே செல்வாக்குடன் இருந்த திருவாங்கூர் தமிழ்நாடு காங்கிரசு விளவங்கோட்டைச் சேர்ந்த ஏ. நேசமணி இக்கட்சியில் இணைந்ததால் கல்குளம், விளவங்கோடு வட்ட மக்களின் ஆதரவையும் பெறத்தொடங்கியது. 1947 செப்டம்பர் 8 அன்று நாகர்கோவில் ஆலன் நினைவு அரங்கில் நேசமணி தனது ஆதரவாளர்களின் கூட்டத்தைக் கூட்டியிருந்தார். அக்கூட்டத்தில் அவரின் ஆதரவாளர்களும் இக்கட்சியில் சேர முடிவு எடுத்தனர். கல்குளம், விளவங்கோடு பகுதியில் தமிழ் நாடார்கள் அனைவரும் இக்கட்சிக்கு ஆதரவாகத் திரண்டதால் அப்பகுதியில் இருந்த மலையாள ஆதிக்க சாதியான நாயர்கள் இவர்கள் மீது கோபம் கொண்டனர். இதனால் ஏற்பட்ட நிகழ்வுகளை அடக்க நினைத்துக் காவல் துறை நடத்திய துப்பாக்கிச் சூட்டில் மாங்காடு தேவசகாயம், கீழ்குளம் செல்லையா போன்றோர் கொல்லப்பட்டனர்.  
1949இல் இந்தியாவில் நடந்த மாநிலங்களின் ஒருங்கிணைப்பின் போது திருவாங்கூர் அரசும் கொச்சி அரசும் ஒன்றாக இணைந்து தனி முடியாட்சி மாநிலமாக மாறியது. அப்போது இராச்சுபிரமுக்கு அதன் ஆளுநராக இருந்தார். 1951இல் நடந்த திருவாங்கூர்-கொச்சி மாநிலச் சட்டசபைத் தேர்தலில் திருவாங்கூர் தமிழ்நாடு காங்கிரசு 9 அந்தத் தேர்தலில் தனிமாநில ஆதரவு தருவார்கள் என நம்பி இந்தியத் தேசியக் காங்கிரசை ஆதரித்த திருவாங்கூர் தமிழ்நாடு காங்கிரசு 19 மாதங்கள் கழித்து இந்தியத் தேசியக் காங்கிரசிடம் இருந்து இதற்கு ஆதரவு கிடைக்காது என்பதால் ஆதரவைத் திருப்பிப் பெற்றுக்கொண்டது. 1952இல் நடந்த திருவாங்கூர்-கொச்சி மாநிலச் சட்டசபைத் தேர்தலில் திருவாங்கூர் தமிழ்நாடு காங்கிரசு 12 தொகுதிகளை வென்றது. அதே ஆண்டில் இக்கட்சி தமிழர்கள் அதிகமாக வாழ்ந்த வட்டங்களான தோவாளை, அகத்தீசுவரம், கல்குளம், விளவங்கோடு, நெயாத்தங்கரை, செங்கோட்டை, தேவிகுளம், பீர்மேடு ஆகிய வட்டங்களைச் சென்னை மாகாணத்துடன் இணைக்கக் கோரி அறிக்கை விட்டது. ஆகத்து 1954இல் இது தொடர்பாக நடந்த சாலைப் போராட்டத்தில் காவல் துறை நடத்திய துப்பாக்கிச் சூட்டில் 4 பேர் கொல்லப்பட்டனர், 12 பேர் படுகாயம் அடைந்தனர்.
# திருவாங்கூர் தமிழ்நாடு காங்கிரசு

## வரலாறு

### 1948 சட்டமன்றத் தேர்தல்

திருவாங்கூரில் அனைவருக்கும் வாக்குரிமை அளிக்கப்பட்டு நடத்தப்பட்ட முதல் சட்டமன்றத் தேர்தல் 1948 பெப்ரவரி மாதம் நடைபெற்றது. தமிழர் பகுதிகளில் 18 வேட்பாளர்களை நிறுத்திய தி.த.நா.கா. 14 தொகுதிகளை வென்று சட்டசபையில் எதிர்க்கட்சியாக உருவெடுத்தது. மலையாளிகள் அதிகம் இருந்த சமஸ்தான காங்கிரசு வெற்றிபெற்று அதில் இருந்த பட்டம் தாணுபிள்ளை நாயர் முதல்வராகப் பதவியேற்றார். விளவங்கோடு தொகுதியில் வென்ற நேசமணி தி.த.நா.கா. சட்டமன்ற கட்சித் தலைவராகத் தேர்ந்தெடுக்கப்பட்டார். அதன் பின்னர் அவரது தலைமையிலேயே தமிழர் போராட்டங்கள் நிகழ்த்தப்பட்டன. ====
நேசமணி எதிர்க்கட்சித் தலைவராகவும் கீழ்வருபவர்கள் சட்டமன்ற உறுப்பினர்களாகவும் தேர்ந்தெடுக்கப்பட்டனர்.
1. அம்புரூசு பெர்ணான்டசு
1. பொன்னையா
1. தானுலிங்க நாடார்
1. இராமன் பிள்ளை
1. சிவராம பிள்ளை
1. நேசமணி - எதிர்க்கட்சித்தலைவரும் கூட.
1. கொச்சு கிருட்டிணப் பிள்ளை
1. எலியாசு
1. தாசு
1. ஞான சிகாமணி
1. சிதம்பரநாதன் நாடார்
1. சதாசிவன்
1. செல்வசுவாமி நாடார்
1. கபிரியல்
# திருவாங்கூர் தமிழ்நாடு காங்கிரசு

## வரலாறு

### தேவிக்குள தொழிலாளர் வாக்குரிமைப் போராட்டம்

மலைப்பகுதிகளான தேவிகுளம், பீர்மேடு வட்டங்களில் தமிழ் தோட்டத் தொழிலாளர்கள் பெருமளவில் இருந்தனர். திருவாங்கூர் சமசுத்தான காங்கிரசின் தலைவர்கள் தமிழ்த் தொழிலாளர்களை உறுப்பினர்களாக சேர்த்துக்கொள்ள மறுத்துவிட்டதால், தமிழர்கள் தமிழ்நாடு காங்கிரசு தலைவர் காமராசரின் உதவியை நாடினர். காமராசரின் ஆலோசனையின் பேரில் மூணாற்றில் 23 - 10 - 1947 அன்று தி.த.நா.கா. குழு தொடங்கப்பட்டது. பெரும்பாலான தமிழர்களுக்கு வாக்குரிமை வழங்கப்படாதலால் தி.த.நா.கா. தேவிகுளத்தில் தோல்வியடைந்தது. 1948 மார்ச்சு மாதம் தமிழ்த் தொழிலாளர்களுக்காக, *தென்னிந்திய தோட்டத் தொழிலாளர்கள் சங்கம்* தி.த.நா.கா. உதவியுடன் தொடங்கப்பட்டது. அத்தொழிற்சங்கத்தை கவனிப்பதற்காகக் காமராசரால் அனுப்பப்பட்ட குப்புசாமி தேவிகுளத்தில் தமிழர் போராட்டத்தை வலுப்படுத்தியதில் முதன்மையானவர்.
# திருவாங்கூர் தமிழ்நாடு காங்கிரசு

## வரலாறு

### 1952 பொதுத் தேர்தல்

1952ஆம் ஆண்டு நாடு முழுவதும் நடைபெற்ற முதல் பொதுத்தேர்தலில் நேசமணி ஆதரவு தி.த.நா.கா. குடச் சின்னத்திலும், தானுலிங்க நாடார் அணி வண்டிச் சின்னத்திலும் போட்டியிட்டனர். நாகர்கோவில் பாராளுமன்றத் தொகுதியில் போட்டியிட்ட நேசமணி பெருவாரியான வாக்குகள் அதிகம் பெற்று வெற்றி பெற்றார். திருவட்டார் சட்டமன்ற தொகுதியில் போட்டியிட்ட கட்சித்தலைவர் பி ராமசாமிப்பிள்ளை எதிர்த்து போட்டியிட்ட அனைவரும் டெபாசிட் தொகையை இழக்கும் வகையில் பெரும் வெற்றி பெற்றார் கல்குளம்-விளவங்கோடு வட்டங்களில் 7 தொகுதிகளிலும் தேவிகுளத்தில் ஒரு தொகுதியிலும் நேசமணி தி.த.நா.கா. வெற்றி பெற்றது. தோவாளை, அகத்தீசுவரம் வட்டங்களில் இரு அணிகளும் தோல்வியடைந்தன. திருவாங்கூர் தமிழ்நாடு காங்கிரசு ====  
1. மனுவேல் சைமன்
1. வில்லியம்
1. நூர் முகம்மது
1. பி. இராமசாமி பிள்ளை
1. பொன்னப்ப நாடார்
1. ஏ. கே. செல்லையா
1. சிதம்பரநாதன் நாடார்
1. தேவியப்பன்
# திருவாங்கூர் தமிழ்நாடு காங்கிரசு

## வரலாறு

### 1952 மாநிலங்களவைத் தேர்தல்

1952 மாநிலங்களவைத் தேர்தலில் முசுலீம் இலீக்கு கட்சியின் முன்னாள் உறுப்பினர் எ. அப்துல் இரசாக்கு தி.த.நா.கா. வேட்பாளராக போட்டியிட்டு கம்யூனிசுடுக் கட்சி ஆதரவுடன் வெற்றி பெற்றுப் பாராளுமன்றத்திற்கு சென்றார். ====
1. தங்கையா
1. குஞ்சன் நாடார்
1. அலெக்சாண்டர்
1. மனுவேல் சைமன்
1. டி.டி. இடானியல்
1. டி. ஆனந்தராமன்
1. வில்லியம்
1. தானுலிங்க நாடார்
1. சிதம்பரநாத நாடார்
1. நூர் முகம்மது
1. பொன்னப்ப நாடார்
1. பி. இராமசாமி பிள்ளை
1. எஸ். எஸ். சர்மா
# திருவாங்கூர் தமிழ்நாடு காங்கிரசு

## வரலாறு

### 1954 ஆகத்து 11 துப்பாக்கிச் சூடு

திருவாங்கூர்-கொச்சி மாநில முதல்வராக பதவியேற்ற பட்டம் தாணுபிள்ளை தேவிக்குளம் பகுதித் தமிழர்கள் மீது கடுமையான அடக்குமுறைகளை ஏவினார். காவல் துறையினர் அத்துமீறல்களைக் கண்டித்து நாகர்கோவில் பகுதி தி.த.நா.கா. தலைவர்கள் மூணாற்றுக்கே சென்று தடையை மீறி போராட்டம் நடத்திக் கைதாயினர். நேசமணி உள்ளிட்ட முக்கியத் தலைவர்கள் கைது செய்யப்பட்டால் தென்றிருவாங்கூர்ப் பகுதியில் பதட்டமான சூழ்நிலை நிலவியது. ஆகத்து 11ஆம் தேதியன்று தி.த.நா.கா. அறிவித்திருந்த *விடுதலை நாள்* போராட்டத்தின் போது ஊர்வலங்களும் பொதுக்கூட்டங்களும் நடைபெற்றன. அன்றைய போராட்டக்காரர்கள் மீது நடத்திய துப்பாக்கிச்சூட்டில் ஒன்பது பேர் கொல்லப்பட்டனர். ஆயிரக்கணக்கான தி.த.நா.கா. தொண்டர்கள் கைது செய்யப்பட்டு, சட்டவிரோதக் காவலில் வைக்கப்பட்டு, சித்திரவதை செய்யப்பட்டனர்.  
==== துப்பாக்கிச் சூட்டில் உயிரிழந்தோர் பட்டியல்}}) மற்ற தமிழர்கள் அதிகம் வாழும் பகுதிகள் திருவாங்கூர்-கொச்சி மாநிலத்துடனையே இருந்தன. இந்த இணைப்புகளுக்குப் பின்னரும் தமிழர்கள் அதிகம் வாழும் திருவாங்கூர்-கொச்சின் பகுதிகள் திருவாங்கூர் தமிழ்நாடு காங்கிரசு தங்களது வேட்பாளர்களை நிறுத்தியும் மீதமிருக்கும் தமிழர் பகுதிகளை சென்னை மாகாணத்தோடு இணைக்கும் தொடர்ச்சியான விழிப்புணர்வையும் போராட்டங்களையும் நடத்தி வந்தனர். மேலும் கன்னியாக்குமரி, செங்கோட்டை போன்ற பகுதிகள் தமிழகத்தோடு இணைக்கப்பட்டதால் 1957ல் கட்சியைக் கலைத்துவிட்டு இந்தியத் தேசியக் காங்கிரசு கட்சியில் இணைந்துவிட்டனர்.
# ஐ. எஸ். முருகேசன்

**ஐ. எஸ். முருகேசன்** (சனவரி 3,1930 - நவம்பர் 8, 2014) தமிழகத்தைச் சேர்ந்த இசைக் கலைஞராவார். இவர் பரவலாக ***மீசை முருகேசன்*** என அறியப்பட்டவர். இவரது தந்தை சுப்பிரமணிய முதலியார் தவில் கலைஞர். இவரது தாய் பொன்னம்மாள். தவில் கலைஞராக இருந்த அவர் மோர்சிங் இசைப்பதிலும் வல்லவர். வாய் மூலமாகவும் பல்வேறு ஒலிகளை எழுப்பி இசைநிகழ்ச்சிகளை நடத்தி வந்தார்.
# ஐ. எஸ். முருகேசன்

## இசைத் துறைப் பங்களிப்புகள்

சிறந்த இசைக்கலைஞரான இவர், கொட்டாங்குச்சியில் வாசிப்பதில் பிரபலமானவர். கடசங்கரி, முங்கோஸ், கொட்டாங்குச்சி போன்ற சில இசைக்கருவிகளை இவர் உருவாக்கி உள்ளார்; *அபூர்வ தாளவாத்தியங்கள்* என்ற பெயரில் உலகின் பல பகுதிகளில் இசைக்கச்சேரி நடத்தி உள்ளார்.
# ஐ. எஸ். முருகேசன்

## திரைத் துறைப் பங்களிப்புகள்

கோயம்புத்தூர் இடிகரைப் பகுதியைச் சேர்ந்த மீசை முருகேசன், 1985-ஆம் ஆண்டு *சுகமான ராகங்கள்* என்ற திரைப்படத்தில் அறிமுகமானார். தொடர்ந்து குணச்சித்திர வேடங்களில் நூற்றுக்கும் கூடுதலான தமிழ்த் திரைப்படங்களில் நடித்துள்ளார். ஆண்பாவம், பூவே உனக்காக, உன்னால் முடியும் தம்பி, உயிரே உனக்காக, பூவே உனக்காக, பிரிவோம் சந்திப்போம், அமைதிப் படை, ஊமை விழிகள் திரைப்படங்களில் புகழ் பெற்றார். இவருக்கு தமிழக அரசு கலைமாமணி விருது வழங்கியது. எம்.எஸ்.விஸ்வநாதன், இளையராஜா போன்ற பல்வேறு இசையமைப்பாளர்களுடன் மீசை முருகேசன் பணிபுரிந்துள்ளார்.
# ஐ. எஸ். முருகேசன்

## மறைவு

தமது 85 ஆவது அகவையில் உடல்நலக்குறைவால் நவம்பர் 8, 2014 அன்று மரணமடைந்தார். இவருக்கு கண்ணம்மா என்ற மனைவியும் சரசுவதி, செல்வி என்ற மகள்களும் ஜோதிகுமார், நாகராஜா என்ற மகன்களும் உள்ளனர்.